मामला बिगड़ते और अगली बियर की आशा धूमिल पड़ती देख। आसिफ़ भाई ने बात घुमाई। पूछा- "दवे जी "भ्रष्टाचार से आराम तो नही होगा" ऐसा क्यों कहा आपने।" हमने कहा- "भाई बात समझो, भ्रष्टाचार समाप्त हो जायेगा तो हम लोगों का जीना ही मुश्किल हो जायेगा। नक्शा पास करवाने से लेकर हर काम में गरीबो की तरह चक्कर लगाने होंगे। अब आम हिंदूस्तानी के लिये यह कितना मुश्किल है। हर काम मे शार्टकट नस-नस में समाया हुआ है। लोकपाल के डर से कोई सरकारी कर्मचारी दो नंबर का काम ही नही करेगा। तो हम लोग तो जीते जी मारे जायेंगे।"